Deksketoprofen

Deksketoprofen je lijek iz grupe nesteroidnih antiupalnih lijekova. Proizvodi ga farmaceutska kompanija Menarini, pod trgovačkim imenom Keral. U Ujedinjenom Kraljevstvu je dostupan po imenom dexketoprofen trometamol, ali nije dostupan bez liječničkog recepta.
Kompanija BERLIN-CHEMIE distribuira lijek pod registriranim imenom Dexomen i dostupan je u Bosni i Hercegovini bez ljekarskog recepta.
Dexomen (deksketoprofen trometamol), je lijek brzog i snažnog dijelovanja i sadrži istu aktivnu supstancu kao i ketoprofen s tim da se u ovom lijeku  nalazi samo desni izomer ketoprofena te je to razlog za prefiks dex. Desni izomer jedini ima željena analgetska i antiupalna svojstva dok je lijevi samo odgovoran za komplikacije od strane želudačne sluznice. Upotrebom samo desnog izomera se doza ketoprofena može prepoloviti (25 mg umjesto 50 mg). 
Indikacije
Koristi se kao sredstvo za kratkoročni tretman slabijih i umjerenih bolova, uključujući dismenoreju.

Doziranje
Odrasle osobe: 12,5 mg dnevno svakih 4-6 sati, ili 25 mg svakih 8 sati; maksimalno 75 mg dnevno. Starije osobe: na početku tretmana maksimalno 50 mg dnevno. Ne preporučuje se upotreba pri liječenju djece.
Za postizanje brzog i optimalnog učinka, naročito kod akutne boli, lijek je najbolje uzeti na prazan želudac.

Kategorija:Karboksilne kiseline
Kategorija:Nesteroidni antiupalni lijekovi